open-index/open-wikipedia-markdown huggingface dataset:
మాధవీ ముద్గల్

**మాధవీ ముద్గల్** భారతీయ క్లాసికల్ నృత్యకారిణి. ఆమె ఒడిస్సీ నాట్యంలో సుప్రసిద్దురాలు. ఆమెకు అనేక పురస్కారాలు లభించాయి. వాటిలో "సంస్కృతి అవార్డు", పద్మశ్రీ పురస్కారం, సంగీత నాటక అకాడమీ అవార్డు, ఫ్రాన్స్ ప్రభుత్వంచే గ్రాండే మెడైలే డి ల విల్లీ అవార్డు వంటివి లభించాయి. ఆమెకు 2004 లో నృత్య చూడామణి అవార్డు కూడా లభించింది.
## ప్రారంభ జీవితం, శిక్షణ
ఆమె గాంధర్వ మహావిద్యాలయ స్థాపకుడైన వినయ్ చంద్ర ముద్గల్యకు జన్మించింది. న్యూఢిల్లీలో గల గాంధర్వ మహావిద్యాలయం హిందూస్థానీ సంగీతం, క్లాసికల్ సంగీతం లకు శిక్షణనిచ్చె ప్రముఖ సంగీత పాఠశాల. ఆమె సంగీతం, కళలపై ఆసక్తితో ప్రముఖ గురువు శ్రీ హరికృష్ణ బెహరా వద్ద శిక్షణ పొందారు. కళల పట్ల ఆమె విశేష నైపుణ్యాలను పొమారు. ఆమె తన 4 వ యేట మొదటి సారి బహిరంగ ప్రదర్శన నిచ్చారు. ప్రారంభంలో ఆమె భరతనాట్యం, కథక్ లను నృచుకున్నది. కానీ చివరికి ఆమె ఒడిస్సీ నాట్యాన్ని ఎన్నుకొని ఆ నాట్యంలో విశేష ప్రతిభ కనబరిచింది. ఆమె ఒడిస్సీ నాత్యాన్ని ప్రముఖ నాట్యకారులు అయిన కెలూచరణ్ మోహపాత్రా వద్ధ శిక్షణ పొందారు.

ఆమె అగ్రికల్చర్ లో డిప్లొమా పొందారు, వివిధ మ్యాగజైన్లకు, పుస్తకాలకు తన రచనలనందిస్తున్నారు.

## వ్యక్తిగత జీవితం
ఆమె సోదరుడు మధుప్ ముద్గల్ కూడా పద్మశ్రీ పురస్కార విజేత. ఆయన ఖయాల్, భజన్ రంగంలో సుపరిచితుడు. ఆయన సంగీత స్వరకర్త, గాంధర్వ మహావిద్యాలయానికి ప్రిన్సిపాల్ గా కూడా ఉన్నారు. ఈ పాఠశాల 1995 నుండి సంగీతం, నాట్యం పై శిక్షణను అందిస్తుంది. ఆమె మేనకోడలు అరుషి న్యూఢిల్లీ లోని కార్మెల్ కాన్వెంట్ స్కూల్ లో పూర్వ విద్యార్థి. ఆమె మాధవి ముద్గర్ వద్ద గాంధర్వ మహావిద్యాలయంలో శిక్షణ పొందారు 2003 లో సోలో ఒడిస్సీ నాట్యకారిణిగా కచేరీలనిస్తున్నారు. 2008లో ఆమె అంతర్జాతీయ నాట్య వేడుకలలో పాల్గొన్న ఏకైక భారతీయ నాట్యకారిణి. ఆమె రెండవ సోదరుడు ముకుల్ ముద్గల్ పంజాబ్, హర్యానా కోర్టుకు మాజి ప్రధాన న్యాయమూర్తి.

## మూలాలు

## బయటి లింకులు
* Per Diem & Co.

వర్గం:1951 జననాలు
వర్గం:జీవిస్తున్న ప్రజలు
వర్గం:ఒడిశా వ్యక్తులు
వర్గం:University of Delhi alumni
వర్గం:ఒడిస్సీ నాట్యకళ
వర్గం:Indian female classical dancers
వర్గం:పద్మశ్రీ పురస్కారం పొందిన మహిళలు
పద్మ గోలె

**పద్మ గోలె ** () (1913–1998) మహారాష్ట్రకు చెందిన మరాఠీ కవయిత్రి. ఆమె గాంధీ ఉద్యమంలో పాల్గొన్న ధనిక భారతీయ కుటుంబానికి చెందినది. ఆమె స్త్రీవాద రచయిత గా విశేష ఖ్యాతి పొందింది. ఆమె కవిత్వంపై ప్రముఖ కవులైన "రాం గణేష్ గడ్కారీ", "త్రయంబక్ బాపూజీ థోంబెర్", "యశ్వంత్ దినకర్ పెందార్కర్" ల ప్రభావం ఉండెడిది. ఈమె రచనలలో భారతీయులలో మధ్య తరగతి మహిళల జీవన విధానం గూర్చి వ్రాసేది.

ఈ క్రింది కవితలు ఆమె రచనా శైలికి నిదర్శనాలు:
* Akashwedi (आकाशवेडी)
* Shrawan Megh (श्रावणमेघ)
* Pritipathawar (प्रीतिपथावर)
* Nihar ( निहार)
* Swapnata (स्वप्नता)

## మూలాలు

వర్గం:1913 జననాలు
వర్గం:1998 మరణాలు
వర్గం:స్త్రీవాద రచయితలు
వర్గం:భారతీయ స్త్రీవాదులు
వర్గం:మరాఠీ రచయితలు
వర్గం:భారతీయ రచయిత్రులు
అమ్ము స్వామినాథన్

**అమ్ము స్వామినాథన్** లేదా **అమ్ముకుట్టి స్వామినాథన్** (1894–1978) భారతీయ రాజకీయవేత్త, సామాజిక కార్యకర్త. ఆమె భారత స్వాతంత్ర్యోద్యమంలో పాల్గొంది. ఆమె భారత రాజ్యాంగ పరిషత్ సభ్యులు.

## ప్రారంభ జీవితం
అమ్ముకుట్టి స్వామినాథన్ కేరళ రాష్ట్రంలోని పాల్‌ఘాట్ జిల్లా లోని అనక్కర వదక్కాత్ కుటుంబంలో జన్మించింది. ఆమె తండ్రి గోవింద మీనన్. ఆయన స్థానిక అధికారి. అమ్ముకుట్టి తల్లిదండ్రులు నాయిర్ కులానికి చెందినవారు. వారికి గల సంతానంలో ఈమె కనిష్ఠ పుత్రిక. 13 వ యేట ఆమె వివాహం డా. సుబ్బరామ స్వామినాథన్ తో సాంప్రదాయ పద్ధతులలో జరిగింది. అతను బ్రాహ్మణ కుటుంబీకుడు. ఆమె భర్త మద్రాసులో బారిష్టరుగా పనిచేసాడు. అతను లండన్ విశ్వవిద్యాలయంలో బారిష్టరు చదివాడు. అతను హార్వర్డ్ విశ్వవిద్యాలయం నుండి న్యాయశాస్త్రంలో  డాక్టరేట్ చేశారు.

## జీవిత గమనం
అమ్ము జీవితం డా.స్వామినాథన్ తో వివాహం చేసుకున్న తరువాత అనేక మార్పులకు గురైంది. అతను ఆమె కన్న 20 సంవత్సరాలు పెద్దవాడు. అతను ఆమె ప్రతిభను గుర్తించి ఆమె అభివృద్ధిని ప్రోత్సహించాడు. అతని ప్రభావంతో ఆమె మహాత్మా గాంధీ అనుచరురాలిగా, శిష్యురాలిగా మారి భారత స్వాతంత్ర్యోద్యమంలో పాల్గొంది. స్వాతంత్ర్యం సిద్ధించిన తరువాత ఆమె భారత రాజ్యాంగ పరిషత్ సభ్యురాలిగా యున్నారు.

## మూలాలు

## బయటి లింకులు
* http://www.bsgindia.org/

వర్గం:1978 మరణాలు
వర్గం:1వ లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:1894 జననాలు
వర్గం:రాజ్యాంగ పరిషత్తు సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ స్వాతంత్ర్య సమర యోధులు
వర్గం:కేరళ రాజకీయ నాయకులు
శ్వేత నంద

శ్వేతనంద (*జన్మ నామం : శ్వేతా బచ్చన్*) సీఎన్‍ఎన్ ఐబీఎన్ లో సిటిజెన్ జర్నలిస్టు, సామాజిక కార్యకర్త. ప్రముఖ నటుడు అమితాబ్ బచ్చన్ కూతురు.

## జీవిత విశేషాలు
ఈమె ప్రఖ్యాత నటుడు అమితాబ్ బచ్చన్, జయ బచ్చన్ ల కూతురు. ఈమె మార్చి 17, 1974 న ముంబైలో పుట్టింది. ఆమె సీఎన్‍ఎన్ ఐబీఎన్ లో సిటిజెన్ జర్నలిస్టుగా పనిచేసింది. ఆమె "నిఖిల్ నందా"ను వివాహం చేసుకుంది. ఆయన "ఎస్కార్ట్స్ గ్రూపు కు ఎగ్జిక్యూటివ్ డైరక్టరు"గా ఉంది. ఈమె వివాహం ఫిబ్రవరి 16 1997లో జరిగింది. ఈ దంపతులకు ఒక కుమార్తె (నవ్య నవేలి నందా), ఒక కుమారుడు (అగత్స్య నందా) ఉన్నారు.

2007లో ఎన్డీటీవీ ప్రాఫిట్ చానల్ కోసం నెక్స్ట్‍జెన్ అనే ప్రాయోజిత కార్యక్రమం ద్వారా పలు మందిని ఇంటర్వ్యూ తీసుకుంది. ఈమె విద్యాభ్యాసమంతా స్విజర్లాండ్ లో జరిగింది. అమితాబ్ కుటుంబంలో ప్రతిభాశాలియైన వ్యక్తిగా గుర్తింపు పొందింది. ఈమె 2007 లో జయ బచ్చన్తో కలసి మొదటిసారి "కొఫీ" ఎపిసోడ్ లో దర్శనమిచ్చింది. ఈమె దానిలో హేమమాలిని, ఆమె కుమాత్రె ఈషా డియోల్ తో పాటుగా ఈ ఎపిసోడ్ లో కనిపించింది. ఈమె 2006 లో మొదటిసారి ఎల్.అఫిషియల్ ఇండియాలో మోడలింగ్ చేసింది. ఈమె జూన్ 2009 లో ఎల్.అఫిషియల్ ఇండియా యొక్క 7వ వార్షికోత్సవంలో ఆమె సోదరుడు అభిషేక్ బచ్చన్తో పాటు పాల్గొన్నది. ఆమె "ఎయిడ్స్" అవగాహనా కార్యక్రమాలలో ఆమె తల్లిదండ్రులు, సోదరునితోపాటు పాల్గొన్నది. ఈ షో భారీ విజయం సాధించింది.

## మూలాలు

## ఇతర లింకులు
* http://www.filmyfolks.com/celebrity/bollywood/shweta-bachchan.php
## వంశవృక్షం

వర్గం:1974 జననాలు
తాళ్ళపాలెం (పొన్నూరు)

**తాళ్ళపాలెం,** గుంటూరు జిల్లా, పొన్నూరు మండలానికి చెందిన రెవెన్యూయేతర గ్రామం.

## గ్రామంలోని విశేషాలు
#అప్పట్లో గాంధీజీ హరిజనోద్ధరణ కార్యక్రమాలకు పిలుపునిచ్చి, పొన్నూరు పరిసర ప్రాంతాలలో విస్తృతంగా పర్యటించారు. రైతుబాంధవుడు శ్రీ ఎన్.జి.రంగాపిలుపు మేరకు, గాంధీజీని నిడుబ్రోలులోని రామానీడు రాజకీయ పాఠశాల శంకుస్థాపన కార్యక్రమానికి విచ్చేశారు. తాళ్ళపాలెంలో ఉన్న ఎక్కువ మంది జియ్యరుదాసులు స్వాతంత్ర్యోద్యమంలో పాలు పంచుకొనుట వలన, రంగాగారి ఆహ్వానం మేరకు, 1933లో, గాంధీజీ తాళ్ళపాలెం గ్రామాన్ని సందర్శించారు. నిడుబ్రోలు రైల్వే స్టేషను నుండి, ఆలూరు మీదుగా తాళ్ళపాలెం చేరుకొని, గ్రామస్థులనుద్దేశించి ప్రసంగించారు. శ్రీ రామా ఆశ్రమ పాఠశాలను గూడా గాంధీజీ సందర్శించారు. కాలక్రమేణా ఆ పాఠశాల గాంధీ ఆశ్రమంగా పేరొందినది. ఆ ఆశ్రమంలో పేదలకు అన్నదానం తదితర కార్యక్రమాలు నిర్వహించేవారు. ఆయన ప్రసంగించిన ప్రదేశంలో ఆయన విగ్రహాన్ని ప్రతిష్ఠించారు. హరిజనోద్ధరణ పిలుపు మేరకు తాళ్ళపాలెంలో దేవాలయాన్ని గూడా నిర్మించారు. ఇటీవల జి.బి.సి. రహదారి నుండి తాళ్ళపాలెం వెళ్ళే రహదారికి "గాంధీమార్గం"గా నామకరణం చేశారు. జాతిపిత అడుగు పెట్టిన తాళ్ళపాలెం గ్రామం, ఆయన అడుగుజాడలలోనే, వివాదాలకు ఆమడ దూరంలో నిలుస్తున్నది. గాంధీజీ కన్న కలలకు అనుగుణంగానే ఎన్నికల సమయంలో ఓటుహక్కుని స్వేచ్ఛగా, ప్రజాస్వామ్య పద్ధతిలో వినియోగించుకుంటున్నారు. చిన్న కుగ్రామమయినా పురోగమనంలో ముందుకు దూసుకుపోతున్నది. ఇప్పుడిప్పుడే విద్యావంతుల సంఖ్య గూడా పెరుగుతున్నది. గ్రామంలో రెక్కల కష్టంపై ఆధారపడి జీవనం సాగించేవారు ఎక్కువగా ఉండటంతో, గ్రామం చుట్టూ, పచ్చని పొలాలతో ప్రశాంత వాతావరణంతో ఉంటుంది.
#1923లో జాతిపిత మహాత్మా గాంధీ నిడుబ్రోలు రైల్వే స్టేషనులో దిగి నడచుకుంటూ, ఈ గ్రామం చేరుకుని, బహిరంగ సభ నిర్వహించారు. ఈ సంఘటనకు గుర్తుగా 2014,డిసెంబరు-2వ తేదీన, ఈ గ్రామంలో గ్రామస్థులు గాంధీగారి విగ్రహాన్ని ఏర్పాటుచేసుకున్నారు.
## మూలాలు


వర్గం:పొన్నూరు మండలం లోని రెవిన్యూయేతర గ్రామాలు
జ్ఞానాంబ

**జ్ఞానాంబ** తెలుగు రచయిత్రి. ఈమె జన్మస్థలం విజయవాడ.ఇంటిపేరు తెలియదు. ఈమె మే 5 1895 న సుబ్బరాయలు, శేషుమాంబ దంపతులకు జన్మించారు.

## జీవిత విశేషాలు
ఊటుకూరి లక్ష్మీకాన్తమ్మ గారి “”ఆంధ్రకవయిత్రులు”” లో ఈ రచయిత్రిగురించి ఇచ్చిన వివరాలు – ఈమెకి తల్లిదండ్రులు కనకదుర్గా వరప్రసాదిని అని పేరు పెట్టేరు. తొమ్మిదేళ్ళ వయసులో తనకు తానై చదువుకుంటానని అడిగితే, తల్లి ఆమెకి విద్య నేర్పేరు. అక్షరాభ్యాసమైన పదునైదు దినములకే ఆమె చక్కగా చదువను, వ్రాయను నేర్చినది. చిన్నతనమునుండి సహజములైన ఏకసంధాగ్రాహిత్వము, ధారణాశక్తి, ప్రకృతిపరిశీలనము, అన్నింటను మించిన పరమేశ్వర భావము నొండొంట తోడుపడి, ఆమెను ఉత్తమకవయిత్రిని జేసినవి. పన్నెండవ యేట శ్రీ సీతారామావధూతగారిని గురువులుగా స్వీకరించి, సంసారజీవనం త్యజించి, సన్యాసం పుచ్చుకున్నారు. గురువు ఆమెపేరు జ్ఞానాంబ అని మార్చేరు. చివరిదినములలో బ్రహ్మమత ప్రవిష్ట అయేరు. 

## రచనలు
* దేవుడు (చిన్న గీతమాలిక)
* విజ్ఞానామృతము
* కాళీ ప్రసాదిని (శతకము) 
* రంగావధూత
* సత్ప్రభు శతకము
* గార్గి
## అనువాదాలు
* మైత్రేయి, ఒకానొక వైదిక కథ. సీతానాధ తత్వభూషణుల ఆంగ్లగ్రంథమునకు జ్ఞానాంబ అనువాదము. 1932.
## మూలాలు

## ఇతర లింకులు

వర్గం:1895 జననాలు
వర్గం:తెలుగు రచయిత్రులు
వర్గం:కృష్ణా జిల్లా రచయిత్రులు
పాపవినాశనం

* పాపవినాశనం (ఘంటసాల మండలం) - కృష్ణా జిల్లా ఘంటసాల మండలంలోని గ్రామం
* పాప వినాశనం (తిరుమల) - (పర్యాటక ప్రాంతం)
జయ బచ్చన్

**జయ బాదురీ బచ్చన్** (జన్మ నామం జయ బాదురీ; జననం 1948 ఏప్రిల్ 9) భారతీయ రాజకీయ నాయకురాలు, హిందీ సినీ నటి. ఈమె ఫిల్మ్ అండ్ టెలివిజన్ ఇన్‍స్టిట్యూట్ ఆఫ్ ఇండియా, పూణే పూర్వవిద్యార్థి. ఈమె అమితాబ్ బచ్చన్ భార్య, శ్వేత నంద బచ్చన్, అభిషేక్ బచ్చన్ లకు తల్లి. ఈమె తన నటనకు గానూ క్రియాశీలకంగా ఉన్నన్ని రోజులూ ఎందరో మన్ననలు పొందింది. 

1963లో వచ్చిన సత్యజిత్ రే సినిమా *మహానగర్*లో తొలిసారి ఒక యువతిగా నటించింది. ఆపై 1971లో *గుడ్డీ* అనే సినిమాలో పూర్తి స్థాయిలో కనిపిస్తుంది. *ఉపహార్* (1971), *[[కోషిశ్]]* (1972), *[[కోరా కాగజ్ (1974 హిందీ చిత్రం)|కోరా కాగజ్]]* (1974) సినిమాలలో ఈమె నటన అపూర్వం. *జంజీర్* (1973), *అభిమాన్* (1973), *చుప్కే చుప్కే* (1975), *మిలీ* (1975), *శోలే* (1975) సినిమాలలో భర్త అమితాబ్ సరసన నటించింది. 
పెళ్ళి, పిల్లల తరువాత ఆమె సినిమాలకు పూర్తిగా దూరమయి పోయారు. మధ్యలో 1981లో *సిల్సిలా* అనే సినిమాలో కనిపించినా, నటనకు దూరంగానే ఉన్నారు. 1998 లో తిరిగి తెరంగేట్రం చేసారు. గోవింద్ నిహ్లానీ తీసిన *హజార్ చౌరాసీ కీ మాఁ* అన్న సినిమాలో నటించారు. అప్పటి నుండి ఎన్నో సినిమాలలో తల్లి పాత్రలలో కనిపించారు. ఈ సినిమాలలో నటనకు గానూ ఈమెకు ఎన్నో బిరుదులు, అవార్డులు అందాయి. ఈమె మొత్తం నటన జీవితంలో ఇప్పటి వరకూ 9 ఫిల్మ్ ఫేర్ అవార్డులు, (3 అత్యుత్తమ నటి, 3 అత్యుత్తమ సహాయ నటితో సహా). 2007లో ఫిల్మ్ ఫేర్ జీవిత సాఫల్య పురస్కారం అందుకున్నారు. 1992లో భారత ప్రభుత్వం నుండి పద్మశ్రీ అందుకున్నారు.
## తొలి రోజులు

జయ బాదురీ కోల్‍కతలో ఒక హిందూ బాంగ్లా కుటుంబంలో 1948 ఏప్రిల్ 9న జన్మించారు. ఈమె తల్లిదండ్రులు ఇందిరా బాదురీ, తరూన్ కుమార్ బాదురీ. ఈమె తండ్రి ఒక రచయిత, పత్రికా సంపాదకుడు, రంగస్థల నటుడూను. ఈమె లోరెటో కాన్వెంట్ షిలాంగ్ లో, లోరెటో హౌస్, కోల్‍కతలో ప్రాథమిక విద్య పొందారు. ఆపై భోపాల్ లోని సెయింట్.జోసఫ్స్ కాన్వెంట్ స్కూల్ లో చదివారు. 1966 సంవత్సరపు గణతంత్ర దినోత్సవ వేడుకలలో బెస్ట్ ఆల్ ఇండియా ఎన్సీసీ క్యాడెట్ గా రాష్ట్రపతి విసిష్ట పురస్కారాన్ని అందుకున్నారు. తరువాత ఫిల్మ్ అండ్ టెలివిజన్ ఇన్‍స్టిట్యూట్ ఆఫ్ ఇండియా, పూణే వద్ద చదువుకున్నారు. అక్కడ కూడా ఈమె స్వర్ణ పతకం పొందారు.

## సినీనటనా ప్రస్థానం
ఈమె తన నటనా జీవితాన్ని 15వ ఏట సత్యజిత్ రే తీసిన బాంగ్లా సినిమా మహానగర్ లో సహాయనటిగా మొదలు పెట్టారు. ఈ సినిమాలో ఆమె అనిల్ చటర్జీ, మాధబీ ముఖర్జీతో నటించారు. అంతకు ముందు ఆమె రెండు బాంగ్లా సినిమాలలో నటించారు - ఒక 13 నిమిషాల నిడివి గల లఘు చిత్రం సుమన్, ఒక బాంగ్లా హాస్య చిత్రం ధన్నీ మెయె (1971) లో ఉత్తం కుమార్ మరదలిగా నటించారు.

## రాజకీయ జీవితం
జయ ఉత్తరప్రదేశ్ నుండి సమాజ్‌వాది పార్టీ తరఫున రాజ్యసభకు ఎన్నికయ్యారు. ఈమె రాజ్యసభ సభ్యురాలు. ఫిబ్రవరి 2010 నాటికి ఆమె తన పదవీ కాలాన్ని పూర్తి చేసుకున్నారు. తిరిగి మరలా 2012 లో ఎన్నుకోబడ్డారు.

## వివాదాలు
## వ్యక్తిగత జీవితం
## పురస్కారాలు, గుర్తింపు
## సినిమాలు
## బయటి లంకెలు
## మూలాలు

## వంశవృక్షం

వర్గం:1948 జననాలు
వర్గం:హిందీ సినిమా నటీమణులు
వర్గం:రాజ్యసభ సభ్యులు
వర్గం:ఫిలింఫేర్ అవార్డుల విజేతలు
వర్గం:పద్మశ్రీ పురస్కారం పొందిన మహిళలు
ఇంటి పిచ్చుక

**ఇంటి పిచ్చుక ** (శాస్త్రీయ నామం: *Passer domesticus*) అనునది పాసరిడే కుటుంబానికి చెందిన పక్షి. ఇది ప్రపంచంలో అనేక ప్రాంతములలో ఉండే పక్షి. దీని పొడవు , బరువు  ఉంటుంది. ఆడ పక్షులు, యువ పక్షులు రంగులేని ఊదారంగు గోధుమరంగులో ఉంటాయి. మగ పక్షులు కాంతివంతమైన నలుపు, తెలుపుతో కూడిన గోధుమరంగు మచ్చలతో కూడి ఉంటాయి.

పిచ్చుక చిన్నదే అయినా దీన్ని బ్రతికించుకోవాలి “ పిచుకంతలేవు. ఎందుకురా అలా ఎగురుతావు?” అనేది పల్లెటూరి జీవనంలో ఊతపదం మర్చిపోయే పరిస్థితి వచ్చింది. ఎందుకంటే పిచ్చుకే పిచ్చుకంతయి పోయింది. కాబట్టి మనం అందరం కలసే పిచ్చుకని బ్రతికించుకోవాలి. పిచ్చుక సాధారణంగా మన ఇళ్లలోనే తిరుగుతాయి. మనుషులమద్య కలివిడిగా తిరుగుతూవుంటాయి. మనలోఒకటిగా కలసి పోతుంది. కాని ఇళ్లు ఇరుకై వాకిలి పెరడు హరించిపోయి చెట్లు కనిపించకుండా పోతూవుంటే ఈ పిచ్చుక ఎక్కడ బ్రతుకుతుందు? బ్రతకడానికే దారి లేకపోతే పెగుతున్న సాంకేతిక విప్లవం వలన పిచ్చుక పూర్తిగా కనుమరుగై భావితరానికి “పిచ్చుక బొమ్మ”ను చూపించి ఈ పిచ్చుక అనే పక్షి మన ఇళ్లలోనే తిరిగేదని చెప్పల్సిన పరిస్థితి రాకుండా, వున్న పిచ్చుకలునైనా బ్రతికించుకుందాం. దీనికి అందరూ సహకరించాలి. ముఖ్యంగా పిచ్చుకలు హరించుకు పోవడానికి కారణాలు:
# ఇంధన కాలుష్యం 
# గృహనిర్మాణంలో మార్పులు 
# పెరుగుతున్న అపార్టమెంటు కల్చరు 
# సాంకేతిక మార్పులతొపాటు సెల్ టవర్లు నిర్మాణం (వీటితరంగాల వలన తగ్గు తున్న ఉత్పత్తి).

## గృహనిర్మాణం

సాధారణంగా పిచ్చుకలు ఇంటి కప్పులక్రింద, పూర్వం రోజులలో పెంకులు అడుగుభాగంలో, 90 శాతం ఇళ్లలోనే గూళ్లు నిర్మించుకుంటాయి. ఆడ, మగ పిచ్చుకలు కలసి జీవనం సాగించుకోవడానికి నిర్నయించుకున్న తరువాత గూడు నిర్మాణం చేపడుతాయి. రెండూ కలసి కష్టపడి గూడు నిర్మాణం చేసి గుడ్లుపెట్టి పిల్లలు ఎదిగేవరకు కలసి బాధ్యత వహించుతాయి. ఇవిఎక్కువగా ధాన్యం తింటాయి. ప్రతిధాన్యంగింజా వలుచుకొని బియ్యంగింజని మాత్రం తింటాయి, అత్యంతవేగంగా గమ్మత్తుగా తింటాయి

## ప్రపంచ దేశాలలో పిచ్చుకలు
సాధారణంగా పిచ్చుకలు మనదేశంలోనే కాకుండా ఆశియా, ఆఫ్రికా ఐరోపా ఖండాల్లో కూడా కనిపించుతున్నాయి. భారతదేశంలో కర్ణాటకా, గుజరాత్, మహారాష్ట్ర, తమిళనాడ్, పశ్చిమబెంగాల్ ఒడిశ్సా రాష్ట్రాలలో విరివిగా కనిపించుతాయి.
## ప్రపంచ పిచ్చుకల దినోత్సవం
ప్రతి సంవత్సరం మార్చి 20న ప్రపంచ పిచ్చుకల దినోత్సవం జరుపుకుంటారు.

## మూలాలు

వర్గం:పక్షులు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
యాచవరం (మనుబోలు)

**యాచవరం,** నెల్లూరు జిల్లా మనుబోలు మండలానికి చెందిన రెవెన్యూయేతర గ్రామం.

## గ్రామంలోని దేవాలయాలు
శ్రీ అభయాంజనేయస్వామివారి ఆలయం:- ఈ ఆలయంలో ప్రతి సంవత్సరం హనుమజ్జయంతి వేడుకలు వైభవంగా నిర్వహించెదరు.

## గ్రామ విశేషాలు
యాచవరం గ్రామానికి చెందిన శ్రీ ఆలూరి రాము ఆచారి, ఏడురోజులలో, పెన్సిల్ తో, వందేమాతరం గీతాన్ని,పోస్టు కార్డుపై, ఒకవైపే, 140 దఫాలు వ్రాసి వార్తలలోకెక్కినారు. దీనిని "గిన్నెస్ బుక్ ఆఫ్ రికార్డ్స్"కు పంపించుతానని ఆయన చెప్పారు. [1]

## మూలాలు

వర్గం:మనుబోలు మండలంలోని రెవెన్యూయేతర గ్రామాలు
నోమ్ చోమ్స్కీ

**అవ్రామ్ నోమ్ చోమ్స్కీ** (, జననం డిసెంబరు 7 , 1928) అమెరికన్ తత్వవేత్త , భాషా శాస్త్రవేత్త , తార్కికుడు, రాజకీయ వ్యాఖ్యాత, " ఆధునిక భాషా శాస్త్ర పితామహుడిగా " గా పేరు గడించాడు. విశ్లేషణాత్మక తత్వశాస్త్రం లో ప్రధాన వ్యక్తి. తన కెరీర్లో అత్యంత ఎక్కువగా మాసాచుసెట్స్ ఇన్స్టిట్యూట్ ఆఫ్ టెక్నాలజీ ( MIT ) లో గడిపాడు ప్రస్తుతం గౌరవ ప్రొఫెసర్ , 100 పైగా పుస్తకాలు రచించారు . అతను ఒక ప్రముఖ సాంస్కృతిక వ్యక్తిగా అభివర్ణించారు , 2005 లో జరిపిన ఒక సర్వే లో " ప్రపంచ అగ్రగణ్య మేధావి " గా ఎన్నుకోబడ్డాడు. అమెరికా వ్యతిరే మేధావులలో అగ్రస్థానం చోంస్కీదే.

## బాల్యం

ఫిలడెల్ఫియా లో ఒక మధ్య తరగతి ఆశ్కేనజి యూదు కుటుంబంలో జన్మించిన చోమ్స్కీ న్యూయార్క్ నగరంలో ఉండే బంధువుల ప్రభావం వల్ల అరాజకత్వం పై తీవ్రమయిన వ్యతిరేక భావాన్ని ఏర్పరుచుకున్నాడు. 

## చదువు

పెన్సిల్వేనియా విశ్వవిద్యాలయం నుండి భాషా శాస్త్రంలో BA, MA , PhD పూర్తిచేశాడు . 1951 నుండి 1955 వరకు హార్వర్డ్ విశ్వవిద్యాలయం యొక్క సొసైటీకి సభ్యునిగా నియమించబడ్డాడు. 1955 లో మాసాచుసెట్స్ ఇన్స్టిట్యూట్ ఆఫ్ టెక్నాలజీ ( MIT ) లో చేరి భాషా శాస్త్ర విషయం పై ప్రచురణలు, ఉపన్యాసాలను వెలువరించి భాషాశాస్త్రానికి ప్రముఖ వ్యక్తిగా నిలిచాడు. 1967 లో వియత్నాం యుద్ధం లో అమెరికా జోక్యాన్ని తీవ్రంగా వ్యతిరేకించి ప్రజాభిమానాన్ని చూరగొన్నాడు.

## రచనలు

## వ్యక్తిగత జీవితం

చోమ్స్కీ తన వృత్తి జీవితాన్ని, రాజకీయ జీవితాన్ని వ్యక్తిగత జీవితం నుంచి పూర్తి గా వేరుగా ఉంచాడు. అతనికి కళలన్నా సంగీతమన్నా చాల ఆసక్తి. ముఖ్యంగా నాన్ ఫిక్షన్ సాహిత్యాన్ని బాగా ఇష్టపడేవారు. రాజకీయ నాయకుల పై చేసే వ్యంగ్య వ్యాఖ్యానాలు సూటిగా సంక్షిప్తంగా ఉండేవి. మీరు నాస్తికులా? అని అడిగిన ప్రశ్నకు సమాధానంగా "నేను దేన్ని నమ్మకుండా ఉండగలనో మీరు చెపితే నేను నాస్తికుడినా కాదా అన్నది నేను చెపుతాను." అని సమధానం ఇచ్చారు. కరొల్ డొరిస్ స్కాట్జ్ తో 1949 లో వివాహమైంది. ఆమె 2008 లో చనిపోయింది. వారికి ముగ్గురు సంతానం.

## మూలాలు

వర్గం:1928 జననాలు
వర్గం:తత్వవేత్తలు
వర్గం:అమెరికా
తేజీ బచ్చన్

**తేజీ బచ్చన్** (; ) ( 1914 ఆగష్టు 12 –2007 డిసెంబరు 21), ప్రముఖ రచయిత హరి వంశ రాయ్ బచ్చన్ భార్య, ప్రముఖ బాలీవుడ్ నటుడు అమితాబ్ బచ్చన్ మాతృమూర్తి. ఈమె సామాజ సేవకురాలు.భారత ప్రధానమంత్రి ఇంధిరా గాంధీ ఆమెను "కాన్ఫిడెంట్"గా పిలిచేది.

## జీవిత విశేషాలు
ఈమె బ్రిటిష్ ఇండియాలోని ఫైసాబాద్, పంజాబ్లో ఖత్రి సిఖ్ పంజాబీ కుటుంబంలో జన్మించారు. ఈమె ఫైసాబాద్ కు చెందిన బారిష్టరు సర్దార్ ఖజాన్ సింగ్ కుమార్తె.

ఈమె పాకిస్థాన్ లోని లాహోర్ లో నాబ్ చంద్ డిగ్రీ కాలేజీలో మనోవైజ్ఞానిక శాస్త్ర ఉపాధ్యాయురాలిగా పనిచేస్తున్నప్పుడు అలహబాద్ విశ్వవిద్యాలయంలో బోధిస్తున్న ఆంగ్ల ఉపాధ్యాయుడు హరివంశరాయ్ బచ్చన్ తో సంబంధం ఏర్పడింది.వారికి 1941 లో అలహాబాద్ లో వివాహమైంది.

## ఇది కూడా చూడండి
* బచ్చన్ కుటుంబం

## మూలాలు

## ఇతర లింకులు
* The Story of Amitabh Bacchan, Mother
*  LAST DAY OF LIFE     

## వంశవృక్షం

వర్గం:బాలీవుడ్
వర్గం:1917 జననాలు
వర్గం:2007 మరణాలు
వర్గం:భారతీయ సిక్కులు
వర్గం:సామాజిక ఉద్యమకారులు
వర్గం:మహారాష్ట్ర వ్యక్తులు
వర్గం:పంజాబ్ వ్యక్తులు
వర్గం:హిందీ భాషా పాఠాన్ని కలిగి ఉన్న వ్యాసాలు
వర్గం:సిక్కు మతం
భారతదేశంలో బహిష్కరించబడిన పుస్తకాల జాబితా

భారతదేశంలో పూర్తిగా లేక పాక్షికంగా బహిష్కృతమయిన పుస్తకాల వివరాలు ఇక్కడ చూడవచ్చు.

## దేశవ్యాప్తంగా
దేశవ్యాప్తంగా బహిష్కృతమయిన పుస్తకాలు (బ్రిటిష్ పాలిత కాలంతో సహా)

## ప్రాంతీయ బహిష్కరణలు
This section lists books that were banned by a state government. The Section 95 of the *[[Code of Criminal Procedure, 1973]]* allows the state governments to declare any publication as forfeit.  

## బహిష్కారం కాని వివాదాస్పద పుస్తకాలు
This section lists books that have been legally challenged to impose a ban or to exclude from a syllabus but have not been banned.

## ఇవి కూడా చూడండి
* భారతదేశంలో బహిష్కరించబడిన సినిమాల జాబితా
* భారతదేశంలో సెన్సర్ నియంత్రణ వ్యవస్థ

## మూలములు

వర్గం:భారతదేశంలో నియంత్రణ వ్యవస్థ
వట్టికొండ విశాలాక్షి

[thumb|భారతి మాసపత్రిక 1946 జనవరి సంచిక ముఖచిత్రం, వట్టికొండ విశాలాక్షి సుదీర్ఘ కవిత భారతనారి [భారతి (మాస పత్రిక)|భారతిలో ప్రచురించింది ]]
నలభయవ దశకంలో చైతన్యవంతమైన రచనలు చేసి ప్రసిద్ధి పొందిన రచయిత్రి **వట్టికొండ విశాలాక్షి**.

ఈమె 1920లోచేబ్రోలు లో  జన్మించింది. గుంటూరులో నివాసమున్నది. 1944లో వట్టికొండ రంగయ్యతో వివాహమైంది. ఆమె సుదీర్ఘ కవిత భారతనారి భారతిలో ప్రచురించి, ఉత్తమరచయిత్రిగా పేరు పొందినది. ఆమె ""నిష్కామయోగి"" స్వాతంత్రపోరాటంలో స్త్రీల పాత్రని చిత్రిస్తుంది. ఆమెకృషికి గుర్తింపుగా వట్టికొండ విశాలాక్షి కల్చరల్ ట్రస్టు పురస్కారం ఏర్పాటు చేసి ప్రతి సంవత్సరం ఉత్తమ రచయిత్రులకు పురస్కారం అందజేస్తున్నారు.

"స్వాతంత్రానికి పూర్వం తెలుగు కవయిత్రులు" అన్న వ్యాసంలో కాత్యాయనీ విద్మహే, కందాల శోభారాణి విశాలాక్షిగురించి ఇలా రాసేరు.

అభ్యుదయ సాహిత్య ఉద్యమంతో ముడిపడి తన కవితా శక్తిని వికసింపచేసుకున్న స్త్రీ వట్టికొండ విశాలాక్షి. ఒకవైపు అంతర్జాతీయ కమ్యూనిస్టు తాత్వికత మరొకవైపు దేశీయ స్వాతంత్ర్య ఆకాంక్ష రెండు ఆమె కవిత్వంలో పెనవేసుకొని ఆవిష్కరించబడ్డాయి. 1942 జూలైలో క్విట్ ఇండియా ఉద్యమం ప్రారంభమైంది. అందులోకి భిన్న వర్గాల ప్రజా సమూహాలను కల్పుకొని రావాలని గాంధీ ఆకాంక్షించాడు. అందులో భాగంగానే జాతీయోద్యమంలోకి స్త్రీల సమీకరణ ఆనాడు ఒక ప్రధాన కార్యక్రమం అయ్యింది. ఆ నేపథ్యంలో వట్టికొండ విశాలాక్షి ప్రబోధం అనే శీర్షికతో ఒక ఖండిక వ్రాసింది.

"స్వాతంత్ర్య పోరాట శక్తిలో సగమైన మహిళా మణుల స్వేచ్ఛ మంటలో గల్పేసి
స్వాతంత్ర్య సమరాన సాగిపోయే రంచు
పురుషలోకానికి బోధ చేయాలి.
స్వేచ్ఛ కావాలంటు స్త్రీలే అడగాలి.
సాహసముతో స్త్రీలే సాగిరావాలి.”

అని స్త్రీల స్వేచ్ఛకు హామీ లభించినపుడే దేశ స్వాతంత్ర్యం సాధ్యమవుతుందన్న దృక్పధాన్ని కనబరిచింది.

స్త్రీలు స్వేచ్ఛ సాధించినపుడే స్వాతంత్ర్య పోరాటం సమర్థవంతంగా సాగుతుందని ముందుగా పురుషులకు అర్థం కావాలి. స్వేచ్ఛ పిపాస స్త్రీలలో సమాంతరంగా అభివృద్ధి చెందాలి. అది విశాలాక్షి ఆకాంక్ష. స్త్రీలను జాతీయోద్యమంలోకి సమీకరించటమేకాదు సామ్రాజ్యవాద వ్యతిరేక యుద్ధంలోకి కూడా వాళ్ళను ఆహ్వానించే చైతన్యం ఆమెది.

“ఫాసిస్టు శత్రువుల పాతిపెట్టాలి
సబలలమేమంచు చాటి చెప్పాలి.” 

అన్నది విశాలాక్షి ఆదర్శం. స్త్రీల విముక్తి ఫాసిస్టు వ్యతిరేక ప్రజా ఉద్యమంతో ముడిపడి ఉన్నదని కమ్యూనిస్టుగా విశాలాక్షి నమ్మకం. అందుకనే ఫాసిజాన్ని సర్వనాశనం చేయటం స్త్రీలకు కార్యక్రమంగా ఇచ్చింది ఆమె.

## రచనలు
* భారతనారి (దీర్ఘ కవిత)
* నిష్కామయోగి (నవల)

## మూలాలు

## వర్గాలు
* 
* 
*

వర్గం:1920 జననాలు
వర్గం:తెలుగు రచయిత్రులు
వర్గం:గుంటూరు జిల్లా రచయిత్రులు
అయిజ పురపాలకసంఘం

**అయిజ నగర పంచాయతి**, జోగులాంబ గద్వాల జిల్లాకు చెందిన నగర పంచాయతీలలో ఒకటి. గద్వాల రెవెన్యూ డీవిజ పరిధిలోని అయిజ మండల కేంద్రంగా ఉన్న అయిజను 2012లో నగర పంచాయతీగా రాష్ట్ర ప్రభుత్వం ప్రకటించింది. అదివరకు ఇది మేజర్ గ్రామపంచాయతీగా ఉండేది. ప్రస్తుతం ఈ నగర పంచాయతి పరిధిలో 20 వార్డులు ఉన్నాయి. మార్చి 2014 నాటికి ఓటర్ల సంఖ్య 17173. 

## చరిత్ర
right|180px|thumb|అయిజ నగర పంచాయతి కార్యాలయము (పూర్వపు గ్రామపంచాయతి)
అయిజ నగర పంచాయతిని తొలుత ప్రభుత్వ ఉత్తర్వు 361 తేది 24-08-2011 ప్రకారం నగర పంచాయతీగా ప్రకటించబడింది. కాని గ్రామస్థులు ఆందోళన చేయడంతో ఉపసంహరించుకొంది. మళ్ళీ ఏప్రిల్ 29, 2012న నగర పంచాయతీగా ఏర్పాటుచేస్తూ ఉత్తర్వు జారీచేయబడింది. నగర పంచాయతీగా ఏర్పడినప్పటి నుంచి ఇది ప్రత్యేక అధికారుల పాలనలో ఉంది. తొలిసారిగా 2014, మార్చి 30న ఎన్నికలు జరుగనున్నాయి.
## 2014 ఎన్నికలు
2014 మార్చి 30న అయిజ నగర పంచాయతికి తొలిసారిగా ఎన్నికలు జరుగుతున్నాయి. 20 వార్డులకు జరిగే ఎన్నికలలో విజయం సాధించిన వార్డు సభ్యులు పరోక్ష పద్ధతిలో చైర్‌పర్సన్‌ను ఎన్నుకుంటారు.

## మూలాలు

## వెలుపలి లంకెలు

వర్గం:జోగులాంబ గద్వాల జిల్లా
వర్గం:తెలంగాణ పురపాలక సంఘాలు
వర్గం:జోగులాంబ గద్వాల జిల్లా పురపాలక సంఘాలు
మున్నంగివారిపాలెం (చుండూరు)

**మున్నంగివారిపాలెం** బాపట్ల జిల్లా, చుండూరు మండలానికి చెందిన రెవెన్యూయేతర గ్రామంగ్రామం. 
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ మామిడి శివప్రసాద్, సర్పంచిగా ఎన్నికైనారు.

## మూలాలు


వర్గం:చుండూరు మండలం లోని రెవిన్యూయేతర గ్రామాలు
చింతమోటు

**చింతమోటు** బాపట్ల జిల్లా, భట్టిప్రోలు మండలానికి చెందిన రెవెన్యూయేతర గ్రామం.
 
## గ్రామ పంచాయతీ

#2013 జూలైలో ఈ గ్రామ పంచాయతీకి జరిగిన ఎన్నికలలో గోగినేని విజయలక్ష్మి, సర్పంచిగా ఎన్నికైనారు.
#ఈ గ్రామ పంచాయతీ 2015-16 ఆర్థిక సంవత్సరానికి రావలసిన పన్ను మొత్తం రు. 55,375-00 వసూలు చేసి 100% పన్ను వసూలు చేసిన గ్రామంగా రికార్డులకెక్కినది.
#ఈ గ్రామానికి చెందిన ఎం.పి.టి.సి. సభ్యుడు శ్రీ శొంఠి సుబ్బారావు, గ్రామంలో మరుగుదొడ్ల నిర్మాణానికి కృషిచేసారు. గ్రామములో 20 మరుగుదొడ్లను నిర్మించాలని అధికారులు గుర్తించగా, లబ్ధిదారులకు అవగాహన నిర్వహించి, స్వయంగా వారితో పనులు పూర్తిచేయించి, గ్రామంలో 100% మరుగుదొడ్లను పూర్తిచేయించారు. అంతేగాక, మరుగుదొడ్లు నిర్మించుకోలేని పలువురు పేద గ్రామస్థులకు తన సహకారాన్ని అందించారు. ఈ విధంగా కృషిచేసి, గ్రామాన్ని బహిరంగ మలవిసర్జన రహిత గ్రామంగా తయారుచేసారు. అందుకుగాను వీరిని 2016-17 సంవత్సరానికి ఉత్తమ ఎం.పి.టి.సి సభ్యుడుగా ఎంపిక చేసారు. వీరికి ఈ పురస్కారాన్ని 2017, ఏప్రిల్-22న పంచాయతీరాజ్ దినోత్సవం సందర్భంగా నిర్వహించిన వేడుకలలో భాగం, రాష్ట్ర మంత్రి శ్రీ నక్కా ఆనంద్‌బాబు, జిల్లా పరిషత్తు ఛైర్‌పర్సన్ శ్రీమతి జానీమూన్ చేతులమీదుగా అందించారు.

## గ్రామంలోని దర్శనీయ ప్రదేశములు/దేవాలయములు
### శ్రీ షిర్డీ సాయిబాబా మందిరం
గ్రామములోని శ్రీ రామాలయ ప్రాంగణంలో నూతనంగా నిర్మించిన ఈ ఆలయంలో, విగ్రహప్రతిష్ఠా మహోత్సవాలలో భాగంగా, 2016, ఫిబ్రవరి-18వ తేదీ గురువారం నుండి 22వ తేదీ సోమవారం వరకు భట్టిప్రోలు, కొల్లూరు, వేమూరు మండలాలలో గ్రామోత్సవం నిర్వహించారు. మంగళవారంనాడు శ్రీ షిర్డీ సాయిబాబా విగ్రహానికి జలాధివాసం కార్యక్రమం నిర్వహించారు. ఉదయం గణపతిపూజ, పుణ్యాహవచనం, పంచగవ్యప్రాసన, దీక్షాధారణ, యాగశాల ప్రవేశం వంటి పూజా కార్యక్రమాలు నిర్వహించారు. 25వ తెదీగురువారంనాడు వేదమంత్రాల నడుమ విగ్రహప్రతిష్ఠా మహోత్సవం వైభవంగా నిర్వహించారు. అనంతరం విచ్చేసిన భక్తులకు అన్నప్రసాద వితరణ నిర్వహించారు.

ఈ ఆలయ ప్రథమ వార్షికోత్సవాన్ని పురస్కరించుకుని, 2017, ఫిబ్రవరి-23వతేదీ గురువారం నుండి 25వతేదీ శనివారం వరకు, ఆలయంలో ప్రత్యేకపూజలు నిర్వహించెదరు.

## మూలాలు

వర్గం:భట్టిప్రోలు మండలం లోని రెవిన్యూయేతర గ్రామాలు
ఆళ్ళవారిపాలెం

**ఆళ్ళవారిపాలెం** బాపట్ల జిల్లా, చెరుకుపల్లి మండలానికి చెందిన రెవెన్యూయేతర గ్రామం.

## మౌలిక సదుపాయాలు
వైద్య సౌకర్యం:- ఈ గ్రామం కనగాల ప్రాథమిక ఆరోగ్య కేంద్రం పరిధిలోనిది. 
## గ్రామ పంచాయతీ

2013 జూలైలో ఈ గ్రామ పంచాయతీకి జరిగిన ఎన్నికలలో కూరేటి రామారావు, సర్పంచిగా ఎన్నికైనారు.

## దర్శనీయ ప్రదేశాలు/దేవాలయాలు
### గ్రామదేవత శ్రీ అంకాళ్ళమ్మ తల్లి
ఆళ్ళవారిపాలెం గ్రామంలో కొలువైన గ్రామదేవత శ్రీ అంకాళ్ళమ్మ తల్లి కొలువులు, 2014, జూన్-1 నుండి 5 వరకు వైభవంగా నిర్వహించారు. ఆఖరిరోజు, 5వ తేదీ గురువారం నాడు, ఉదయం అమ్మవారికి విశేషపూజలు నిర్వహించారు. ఈ సందర్భంగా అమ్మవారి గ్రామోత్సవం కన్నుల పండువగా నిర్వహించారు. గ్రామంలోని మహిళలు అమ్మవారికి పసుపు, కుంకుమలు సమర్పించారు. జంగమదేవర చెప్పే అమ్మవారి కథలు వినేందుకు గ్రామస్థులు ఆసక్తి చూపినారు. సాయంత్రం అమ్మవారిని తిరిగి, ఆలయంలో ప్రవేశపెట్టినారు. 

## గ్రామ విశేషాలు
ఈ గ్రామానికి చెందిన శ్రీ రేపల్లె మాధవరావు ఒక కౌలు రైతు. వీరి కుమారుడు శ్రీకాంత్, దగ్గరలో విద్యాసౌకర్యం లేకపోవడంతో, దూరమైనా గానీ, గూడవల్లిలోని వనజాచంద్ర పాఠశాలకు రోజూ వెళ్ళి చదువుకుని, 2014=15 విద్యాసంవత్సరంలో, 10వ తరగతి పరీక్షలు వ్రాయగా, ఆ పరీక్షలలో ఇతడు, 10/10 గ్రేడ్ మార్కులు సాధించి, తన గ్రామానికీ మరియూ తను చదువుకున్న పాఠశాలకూ పేరుతెచ్చాడు.

:



వర్గం:చెరుకుపల్లి మండలం (బాపట్ల జిల్లా) రెవిన్యూయేతర గ్రామాలు
కట్టెంపూడి

**కట్టెంపూడి, ** గుంటూరు జిల్లా, పొన్నూరు మండలానికి చెందిన రెవెన్యూయేతర గ్రామం. 

## గ్రామంలోని విద్యా సౌకర్యాలు
మిలీనియం విద్యా సంస్థలు. 
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో గోపిశెట్టి నాగేశ్వరమ్మ, సర్పంచిగా ఎన్నికైంది.
## దర్శనీయ ప్రదేశాలు/దేవాలయాలు
### శ్రీ నాగేంద్రస్వామివారి ఆలయం (పుట్ట)
ఈ ఆలయం కట్టెంపూడి గ్రామ శివారులో ప్రధాన జి.బి.సి.రహదారి ప్రక్కన ఉంది. ఇక్కడ ప్రతి సంవత్స్రం నాగులచవితి పండుగ వైభవంగా నిర్వహించెదరు. ఆ రోజున భక్తులు పొన్నూరు ప్రాంతం నుండియేగాక జిల్లాలోని అనేకప్రాంతాలనుండి ఇక్కడకు వచ్చి మొక్కులు తీర్చుకుంటారు.

అనంతపురానికి చెందిన శ్రీ శ్రీరామరాజు, బిందుమాధవి దంపతులు, 53 వేల రూపాయల వ్యయంతో, ఈ ఆలయానికి శ్రీ నాగేంద్రస్వామి, వల్లీ, దేవసేన అమ్మవారల పంచలోహ విగ్రహాలను సమర్పించారు. అర్చకులు ఉత్సవమూర్తులకు సంప్రోక్షణలు నిర్వహించి, ప్రత్యేక హోమాలు నిర్వహించారు.

## గ్రామంలోని వృత్తులు
వ్యవసాయం
## గ్రామంలోని ప్రధాన పంటలు
వరి, అపరాలు, కూరగాయలు

## మూలాలు


వర్గం:పొన్నూరు మండలం లోని రెవెన్యూయేతర గ్రామాలు
ది క్రానికల్స్ ఆఫ్ నార్నియా: ది వాయేజ్ ఆఫ్ ది డాన్ ట్రీడెర్

** ది క్రానికల్స్ ఆఫ్ నార్నియా: ది వాయేజ్ ఆఫ్ ది డాన్ ట్రీడెర్** (ఆంగ్లము: **The Chronicles of Narnia: The Voyage of the Dawn Treader**) 2010 లో నిర్మించబడిన అమెరికన్ సాహస - అదే పేరుతో పుస్తకం ఆధారంగా, ఫాంటసీ చిత్రం ది క్రానికల్స్ ఆఫ్ నార్నియా ధారావాహిక యొక్క మూడవ భాగం ఉంది.

## తారాగణం

### తెలుగు డబ్బింగ్ క్రెడిట్స్
* డబుల్ ఇయర్ విడుదల: డిసెంబర్ 3, 2010  (సినిమా)
* మీడియా: సినిమా/వీసిడి/డీవీడీ/బ్లూ రే డిస్క్/టెలివిజన్
* దర్శకుడు: ఎమ్ మైథిలీ కిరణ్
* అనువాదం: ఎమ్ మైథిలీ కిరణ్
* స్టూడియో: సౌండ్ అండ్ విషన్ ఇండియా
* అదనపు డబ్బింగ్ గాత్రాలు: బాబీ, ప్రజలను, రాజా, కృషిన, విజయలక్ష్మి, శ్రీ లక్ష్మీ, శ్రీనాథ్, రాజేంద్రన్, నేమిరాజ్

## సూచనలు

## బయటి లింకులు
* అంతర్జాతీయ సినిమా అవతార్

వర్గం:2010 తెలుగు సినిమాలు
గాలికొండపురం రైల్వేగేటు

right|250px|thumb|పుస్తక ముఖచిత్రం<br />(పుస్తకం డాట్ కాం నుండి)
**గాలికొండాపురం రైల్వే గేట్** వంశీ వ్రాసిన ఒక నవల.
## రచన నేపథ్యం
రచయిత వంశీ తెలుగు సినిమా రంగంలో పేరొందిన దర్శకులు. ఆయన ఒకసారి సంగీత దర్శకుడు ఇళయరాజాతో మ్యూజిక్ సిటింగ్స్ జరుగుతుండగా, మధ్యలో ఇళయరాజా స్వగ్రామమైన పణ్ణయపురం వెళ్ళారు. ఆ ప్రయాణంలో దారిలో ఎక్కడపడితే అక్కడ ఇళయరాజా కోసం వచ్చే అభిమానుల వల్ల ప్రయాణం చాలా ఆలస్యమైంది. పణ్ణయపురం ఓ కొండకు ఆనుకుని ఉంటుంది, ఆ ప్రయాణంలోనే రైల్వేగేటు పడితే ఆగారు. సరిగా అదే సమయంలో గాలికొండాపురం రైల్వేగేటు కథకు బీజం తన మనస్సులో పడినట్టు వంశీ చెప్పారు.

## కథ
ఎత్తైన కొండలమధ్య ప్రకృతి ఒడిలో అందమైన పల్లెటూరు గాలికొండపురం. అక్కడ నివసించే రైల్వేఉద్యోగులు గిరిజనుల సమస్యలను తీరుస్తూ తల్లోనాలుకలా మెసలే ఓ తెలివైన టీచరు సుగుణ, ఆమె భర్త విశాఖపట్నంలో పని చేసే ఓ పోలీసాఫీసర్ పేరు మురళీకృష్ణ, గాలికొండాపురం రైల్వేగేట్ స్టేషను మాష్టరు మాలి, ఆ ఊరికి వచ్చిన టూరిస్ట్ లకు బలవంతంగా చుట్టుపక్కల ప్రాంతాలను చూపించే ఓ గైడ్ జగన్నాథం, స్టేషను ఎదురుగా ఉన్న హోటలు ఓనర్ కం సర్వర్ హరిబొంధూ, ఇవీ నవలలోని ముఖ్య పాత్రలు.

ఓ రోజు కొందరు కాలేజి టూరిస్టులతో కలిసి ఆ స్టేషను లో దిగిన కామిని చర్యలు అనుమానాస్పదంగా ఉంటాయి ఆమె ఆపల్లెలో తన స్మగ్లింగ్ ప్లాన్ సక్రమంగా అమలవ్వాలంటే అక్కడివారికి దిశానిర్దేశం చేసే సుగుణని తప్పించాలని తన హత్యకోసం పలువిధాలుగా ప్రయత్నిస్తూ ఉంటుంది. అలాంటి ఓ ప్రయత్నంలో ఎదురు తిరిగిన సుగుణ కామిని ని కొట్టి కుర్చీకి కట్టేస్తుంది. ఆపై ఏంచేయాలో అర్ధంకాక సహాయం కోసం స్టేషను మాష్ట్రర్ మాలి ని తీసుకొచ్చేసరికి కామిని చనిపోయి ఉంటుంది. కామినిని తనే చంపాననుకున్న సుగుణ మాలి, జగన్నాథం, హరిబొంధూ సహాయంతో కామిని శవాన్ని లోయలో పడేస్తుంది. కామిని ముఠా స్మగ్లింగ్ కార్యకలాపాల గురించి ఇన్వెస్టిగేషన్ కోసం సుగుణ భర్త మురళీకృష్ణ అదే ఊరికి ట్రాన్స్ఫరై వస్తాడు. అతను ఇన్వెస్టిగేషన్ లో భాగంగా సుగుణ వల్ల ఈ హత్య జరగలేదు అని నిరూపించి ఆపై ఈ మర్డర్ మిస్టరీని ఎలా చేధించాడు అన్నది మిగిలిన కథ.

## మూలాలు

## ఇతర లింకులు
* http://pustakam.net/?p=5804

వర్గం:తెలుగు పుస్తకాలు
వర్గం:పుస్తక పరిచయాలు
కాప్సూల్ (జ్యామితి)

**కాప్సూల్**, అనగా **[[స్టేడియం (జ్యామితి)|స్టేడియం]] యొక్క పరిభ్రమణం** గా కూద పిలువ బడుతుంది.ఇది త్రి పరిమాణ జ్యామితీయ ఆకారం. ఇది స్థూపాకారంగా ఉండి ఇరువైపుల అర్థ గోళాలను కలిగి ఉంటుంది. ఈ ఆకారానికి మరియొక పేరు "స్పేరో సిలిండర్" . ఈ ఆకారం అధిక పీడనంలో గల వాయువులను ఉంచుటకు పాత్రలా వినియోగిస్తారు.

## సమీకరణం
;ఘనపరిమాణం:-
కాప్సూల్ (గుళిక) యొక్క ఘనపరిమాణం నకు సూత్రము:

\pi r^2 \left (\frac{4}{3}r + a \right )

ఈ సమీకరణంలో r అనునది స్తూపం లేదా అర్థగోళం యొక్క వ్యాసార్థం, a అనగా స్తూపాకార భాగం యొక్క పొడవు.

; ఉపరితల వైశాల్యం:-
కాప్సూల్ యొక్క ఉపరితల వైశాల్యమును 2 \pi r (2r + a) సూత్రంతో గణించవచ్చు. ఇందులో r అనునది స్తూపం లేదా అర్థగోళం యొక్క వ్యాసార్థం, a అనగా స్తూపాకార భాగం యొక్క పొడవు.

## మూలాలు

వర్గం:జ్యామితీయ ఆకృతులు
పనస పొట్టు కూర

పనసకాయపై ఉండే పొట్టుతో ఆవపెట్టి చేసే కూరను **పనస పొట్టు కూర** అంటారు. శాకాహారులలో పనస పొట్టు కూరకు గొప్ప ఆదరణ ఉంది. మంచి రుచి ఉండడమనే కారణం వల్ల కష్టభరితమైన తయారీ పద్ధతిని కూడా లెక్కచేయకుండా వండుకుంటూంటారు.
## పనసపొట్టు కొట్టడం

లేత పనస కాయను ఎంచుకుని కోస్తారు. ఆ కోసిన పనస కాయను పొట్టు కొట్టేందుకు ఒక ప్రత్యేకమైన కత్తిని వినియోగిస్తారు. సాధారణంగా పదునైన ఊచని కాయ మధ్య గుండా దింపుతారు. ఆ ఊచ సాయంతో పట్టుకుని పనసకత్తితో కాయపైన ఉన్న పచ్చని పొట్టు చెక్కి, బయట పారేస్తారు. అనంతరం ఆ కాయను పనసకత్తితో చిన్న చిన్న ముక్కలుగా అయ్యేవరకూ కొడతారు. ఆ చిన్న చిన్న ముక్కలనే పనస పొట్టు అని వ్యవహరిస్తారు.

## ప్రత్యేకత
అందరూ వండుకునే కూరే అయినా శాకాహారుల ఆహారంలో పనస పొట్టు కూరకు ప్రత్యేకమైన స్థానం ఉంది. మాంసాహారులు కొన్ని రకాల చేపల కూర, కోడి కూర వంటివాటికి ఇచ్చే స్థానాన్ని శాకాహారుల ఆవపెట్టిన పనస పొట్టు కూరకు ఇస్తారని ప్రతీతి.  ప్రత్యేకించి ఆవపెట్టి చేసిన పనసపొట్టు కూర చాలామంది ఇష్టపడి తింటారు. మిథునం సినిమాలోనూ దీని ప్రస్తావన డైలాగుల్లో వస్తుంది.   ఈ కూర ప్రాశస్త్యాన్ని వివరిస్తూండేలా కవులు పద్యాలు కూడా రాశారు.

## మూలాలు

వర్గం:వంటలు
వర్గం:కూరలు
వర్గం:శాకాహార వంటలు
గురు అంగద్ దేవ్

**గురు అంగద్** (పంజాబీలో ਗੁਰੂ ਅੰਗਦ); 31 March 1504 – 28 March 1552) పదిమంది సిక్ఖు గురువుల్లో రెండవ వారు. 1504 మార్చి 31న నేటి పంజాబ్ రాష్ట్రంలోని ముక్త్‌సర్ జిల్లాలోని సరేనగ గ్రామంలో జన్మించారు. ఆయన హిందూ కుటుంబంలో జన్మించారు. తల్లిదండ్రులు లెహ్నా అనే పేరుతో ఆయన నామకరణం చేశారు. ఆయన తండ్రి ఫెరు మల్ చిన్న వర్తకుడు, తల్లి మాతా రామో (ఆమెనే మాతా సభిరాయ్, మనసా దేవీ, దియా కౌర్ అనీ అంటూంటారు). గురు అంగద్‌కు బాబా నారాయణ్ దాస్ ట్రెహన్ తాతయ్య.

1538లో సిక్ఖు గురువుగా తన వారసత్వాన్ని అందించేందుకు గురునానక్ తన శిష్యుడు లెహ్నాని ఎంచుకున్నారు. ఈ సందర్భంగా లెహ్నా పేరును అంగద్‌గా మార్చి, గురు అంగద్‌ను చేశారు. అలా సిక్ఖులకు రెండవ గురువుగా చరిత్రకెక్కారు. తొలి సిక్ఖుగురువు ప్రారంభించిన పనులను కొనసాగించారు.

గురు అంగద్ మాతా ఖివీని 1520 జనవరిలో వివాహం చేసుకున్నారు. వారికి దాసు, దాటు అనే ఇద్దరు కుమారులు, అమ్రో, అనొఖి అనే కూతుళ్ళు జన్మించారు. బాబర్ సైన్యాలు దాడిచేస్తాయనే భయంతో మొత్తం కుటుంబమంతా వారి స్వగ్రామాన్ని విడిచిపెట్టి వలస వెళ్ళారు. సిక్ఖుల పవిత్ర స్థలమైన అమృత్‌సర్ నగరానికి 25 కిలోమీటర్ల దూరంలో బియాస్ నది వద్ద ఖదుర్ సాహిబ్ గ్రామంలో వారు స్థిరపడ్డారు. 
## గురు నానక్ పట్ల భక్తి, సేవాతత్పరత
ఒకరోజు భాయ్ లెహ్నా తన పక్కింటివారు, గురునానక్ పట్ల భక్తికలవారు ఐన భాయ్ జోధా నోటివెంట గురు నానక్ చెప్పిన కవితాపాదాలు విన్నారు. ఆ గీతం లెహ్నా హృదయంలో నిలిచిపోవడం వల్ల ప్రతిఏటా వెళ్ళే పవిత్ర జ్వాలాముఖి ఆలయానికి వెళ్ళే బృందంలోని తోటివారిని కోరి గురు నానక్‌ వద్దకు వెళ్ళేందుకు కోరారు. ఈ ప్రతిపాదనను అందరూ వ్యతిరేకించారు. పైగా మార్గదర్శి, నాయకునిగా ఉన్న లెహ్నా బాధ్యతలను ఎవరూ స్వీకరించేందుకు ముందుకు రాకపోవడంతో, దొంగలమయమైన ఆ ప్రాంతంలో వారందరినీ అలా వదిలివెళ్ళలేకపోయాడు. గురునానక్ పదాలు, కీర్తనలు వాటిలోని ధర్మాలు అతని ఆలోచనలను వదిలిపెట్టలేదు. దాంతో ఒకరోజు రాత్రి ఎవరికీ చెప్పకుండా తన అశ్వాన్ని అధిరోహించి, గురునానక్‌ను కలిసేందుకు నేటి కర్తర్‌పూర్ (ప్రస్తుతం పాకిస్తాన్‌లో ఉంది) కు బయలుదేరి వెళ్ళాడు. అక్కడ గురువు ఆజ్ఞలను అనుసరించి పొలాల్లో పనిచేస్తున్న పనిచేస్తున్న ఎందరో ప్రజలను చూశాడు. సాధారణమైన పనివాడిలా ఆ పొలాల్లో కష్టపడుతున్న గురు నానక్‌ను భాయ్ లెహ్నా గుర్తుపట్టలేకపోయాడు. గురు నానక్‌ను చూపించమని గురు నానక్‌నే అడిగాడు. Nanak agreed and took the saddle strings of the horse while Bhai Lehna sat upon the horse comfortably. After some time the Guru reached his home and told Bhai Lehna to sit down whilst he went to get the Guru; when the Guru returned, this time after freshening up, Bhai Lehna realized instantly what a huge mistake he had made. He had several thoughts going through his head about what a huge sin he had committed by making the Guru pull him and his horse home whilst he sat upon the horse comfortably. His face at once dropped and Guru smiled, he asked what is your name, Bhai replied 'Bhai Lehna'. The Guru then replied: 'don't worry when someone comes to take something they would come as you have' (as Lehna means to take something) 'if you give me the strings of your mind as you did with the horse saddles and let me direct you, you will be amazed... '

## మూలాలు

వర్గం:సిక్కు మత ప్రముఖులు
వర్గం:సిక్కు మతం
వర్గం:1504 జననాలు
వర్గం:1552 మరణాలు
గుండంచర్ల

**గుండంచర్ల** మార్కాపురం జిల్లా పెద్దారవీడు మండలానికి చెందిన రెవెన్యూయేతర గ్రామం.

## గ్రామ చరిత్ర
13వ శతాబ్దంలో కాటమరాజు కనిగిరి ప్రాంతాన్ని పరిపాలిఉంచేవాడు. ఆయనకు ఎంతో పశుసంపద ఉండేది. ఒక సంవత్సరం, వర్షాలు లేక కనిగిరిసీమలో కరవు రావడంతో, ఆ జీవాలను నెల్లూరు సీమలో మేపటానికి ఆ ప్రాంత రాజయిన మనుమసిద్ధి కుమారుడు నల్లసిద్ధితో కాటమరాజు ఒప్పందం కుదుర్చుకుంటాడు. అక్కడ పశువులు మేస్తుండగా, అక్కడుండే చిలక అరుపులకు ఆవులమంద బెదిరిపోయింది. దీనితో కాటమరాజు మంత్రి, ఆ చిలుకలను చంపేస్తాడు. అందులో నల్లసిద్ధి భార్య కుంకుమాదేవి పెంపుడు చిలుక గూడా ఉండటంతో, ఆగ్రహించిన ఆమె, ఆవులను చంపివేస్తుంది. కాటమరాజు తమకు గోనష్టం జరిగిందని పుల్లరి చెల్లించనంటాడు. దీనితో కాటమరాజుకూ, నల్లసిద్ధికీ సమరం జరుగుతుంది. ఆ సమరంలో కాటమరాజు, శ్రీకృష్ణావతారంగా భావించే, బొల్లావును పూజించి యుద్ధానికి పంపుతాడు. యుద్ధంలో ఇరు పక్షాలకూ తీవ్ర నష్టం జరిగి, కాటమరాజు నల్లమ ప్రాంతానికి వచ్చి, ఆశ్రమం ఏర్పాటు చేసుకొంటాడు. ఆ ఆశ్రమమే నేటి కాటమరాజు ఆలయం. ఇక్కడి కొలను ఎంత కరవు వచ్చినా ఎండకపోవడం విశేషం. ఈ కొలనే భక్తుల దాహార్తినీ తీరుస్తుంది. ఆలయంలో రాతి విగ్రహంలో కాటమరాజు, ఆయనకు ఎదురుగా పురాతన ఒరగోగుమాను చెట్టు, దాని తరువాత కాటమరాజు భార్య గంగాదేవి విగ్రహాలు ఉన్నాయి.

## దర్శనీయ ప్రదేశాలు/ దేవాలయాలు
### కాటమరాజు తిరునాళ్ళు
గుండంచర్ల పంచాయతీ పరిధిలోని నల్లమల సమీపంలో వెలసిన వేనూతల గంగాభవాని కాటమరాజు తిరునాళ్ళు, ప్రతి సంవత్సరం, ఉగాదికి ముందురోజు పశ్చిమ ప్రకాశంలోనే ప్రతిష్ఠాత్మకంగా నిర్వహించెదరు. ఈ తిరునాళ్ళకు, స్థానికులేగాక, ఇతర జిల్లాల నుండి గూడా లక్షమందికిపైగా భక్తులు విచ్చేసి, తమ మ్రొక్కులు తీర్చుకొనుట ఆనవాయితీ. పశుసంపదను కాటమరాజుస్వామి బొల్లావు ద్వారా కాపాడుతాడని భక్తుల విశ్వాసం. చెక్కతో తయారుచేసిన బొల్లావులను, భక్తులు, ఊరేగింపుగా తీసుకొనివచ్చి, వేడుకను నిర్వహించెదరు. రంగురంగుల విద్యుద్దీపాలంకరణలు, ప్రభలు, సాంస్కృతిక కార్యక్రమాలు ఏర్పాటుచేసెదరు. ఈ తిరునాళ్ళకు వచ్చు భక్తుల సౌకర్యార్ధం, రాష్ట్ర రోడ్డు రవాణా సంస్థ వారు గిద్దలూరు, మార్కాపురం, కంభం డిపోలనుండి ప్రత్యేక బస్సులు నడిపెదరు. 

### ప్రత్యేక ఆకర్షణ
ఈ తిరునాళ్ళలో బొల్లావుల ఊరేగింపు ప్రత్యేక ఆకర్షణగా నిలుస్తుంది. దీనిని రెండున్నర అడుగుల ఎత్తులో తేలికైన కలపతో తయారు చేస్తారు. దీనిని ఎరుపురంగులో ప్రత్యేకంగా తీర్చి దిద్దుతారు. రెండు తొడలపై ఆంజనేయస్వామి, గరుత్మంతుడు, డొక్కకు సింహతలాటం, వీపున నాగబంధం, చెండుకు ఇరువైపులా శంఖుచక్రాలు, నొసటన గంగా, నెత్తిన ఒంటికొమ్ము బొల్లావుకు గాంభీర్యాన్ని చేకూరుస్తాయి. కొమ్ముకు వెండి గొడుగులు, చెవులకు, మెడకు ఆభరణాలతో ఉన్న బొల్లావు ఊరేగింపు కన్నుల పండువగా సాగుతుంది. 

## మూలాలు

## ఇతర లింకులు
జహీరాబాదు పురపాలకసంఘం

**జహీరాబాదు పురపాలక సంఘం, ** సంగారెడ్డి జిల్లాకు చెందిన పురపాలక సంఘాలలో ఒకటి.
ఇది 9వ నెంబరు జాతీయ రహదారిపై హైదరాబాదు నుంచి మహారాష్ట్రలోని షోలాపూర్ వెళ్ళు మార్గంలో ఉంది.జహీరాబాద్ జాతీయ రహదారిపై హైదరాబాదు నుండి సుమారు 100 కి.మీ. దూరంలో ఉంది.

ఇక్కడినుండి కర్ణాటక రాష్ట్ర్రపు బీదర్ పట్టణానికి 25 కి.మీ. దూరం.చుట్టుప్రక్కల గ్రామాలలో వ్యవసాయం ముఖ్య జీవనోపాధి. అంతే కాకుండా ఉపాధి కలిపించే మరి కొన్ని పరిశ్రమలున్నాయి - ఉదా - మహీంద్ర & మహీంద్ర, ట్రైడెంట్ షుగర్స్ (పాత పేరు నిజాం షుగర్స్), ముంగి (బస్ బాడీ బిల్డింగ్ యూనిట్). ఈ పరిశ్రమలకు తగినట్లుగా వాణిజ్య సదుపాయాలున్నాయి.అనేక గోడౌన్లు ఉన్నాయి.

చుట్టుప్రక్కల గ్రామాలలో చెరకు ముఖ్యమైన పంట. జహీరాబాద్-బీదర్ దారిలో ఉన్న సిద్ధి వినాయక ఆలయం ప్రసిద్ధి చెందింది.

## పురపాలక సంఘం స్థాపన
thumb|230x230px|<center>జహీరాబాదు పట్టణంలో 9వ నెంబరు జాతీయ రహదారి|alt=
1953లో స్థాపించబడిన ఈ పురపాలక సంఘం ప్రస్తుతం మూడవగ్రేడు పురపాలక సంఘంగా కొనసాగుతున్నది. 24 వార్డులతో ఉన్న ఈ పురపాలక సంఘంలో 2014 మార్చి నాటికి 35738 ఓటర్లు ఉండగా, 2011 నాటి ప్రకారం జనాభా 52193. పట్టణ విస్తీర్ణం 21.74 చకిమీ. 2011-12 ప్రకారం పురపాలక సంఘం ఆదాయం సుమారు రూ.5 కోట్లు.పిన్ కోడ్ నం. 502 220., ఎస్.టి.డి.కోడ్ = 08451

## జనాభా గణాంకాలు

2001 జనాభా లెక్కల ప్రకారం జహీరాబాద్ జనాభా 140,160.ఇందులో మగవారు 51%, స్త్రీలు 49%. అక్షరాస్యత 62%.

## పాలనా విభాగాలు
ఇది లోక్ సభ నియోజక వర్గం కేంద్ర స్థానమే కానీ రెవెన్యూ డివిజన్ కేంద్ర స్థానం కాదు.అంటే ఇక్కడ పార్లమెంటు సభ్యునికి కార్యాలయం ఉంటుంది, కానీ రెవెన్యూ డివిజినల్ అధికారి ఉండడు.ఇది కామారెడ్డి రెవెన్యూ డివిజన్ పరిధిలోకి వస్తుంది.జహీరాబాద్ ఒక శాసనసభ నియోజక వర్గం, లోక్ సభ నియోజకవర్గం కూడాను.
## ఆదాయ వనరులు
ఈ పురపాలక సంఘానికి ప్రధాన ఆదాయవనరు ఆస్తిపన్ను. దీని ద్వారా ఏటా సుమారు రూ.50 లక్షలకు పైగా ఆదాయం సమకూరగా, నీటిపన్నుల ద్వారా రూ. 26 లక్షలు ఆదాయం వస్తుంది. ఇవి కాకుండా అనుమతి పనులు, లైసెన్స్ ఫీజులు, ప్రకటనల పన్నులు తదితరాల ఆదాయం కూడా సమకూరుతుంది. ప్రభుత్వం నుంచి వచ్చే గ్రాంటుల ద్వారా అభివృద్ధి పనులు చేపడతారు.
## 2014 ఎన్నికలు
2014 మార్చి 30న ఈ పురపాలక సంఘానికి ఎన్నికలు నిర్వహిస్తున్నారు. 24 వార్డుల నుంచి ఒక్కో కౌన్సిలర్ ఎన్నికై పరోక్ష పద్ధతిలో చైర్మెన్‌ను ఎన్నుకుంటారు. పైగా నవాబ్ "జహీర్ యార్ జంగ్" పేరు మీద ఈ పట్టణానికి జహీరాబాద్ అనే పేరు వచ్చింది.జహీరాబాద్ అక్షాంశ రేఖాంశాలు . సగటు ఎత్తు 622&nbsp;మీటర్లు (2040&nbsp;అడుగులు).

## 2026 ఎన్నికలు
2026లో జరిగిన మున్సిపాలిటీ ఎన్నికలలో మొత్తం 37 వార్డుల్లో 15 స్థానాల్లో బీఆర్‌ఎస్,  కాంగ్రెస్ 14, బీజేపీ 3, ఎంఐఎం 2, స్వతంత్ర అభ్యర్థులు 3 వార్డులలో విజయం సాధించారు.

## కేతకి సంగమేశ్వర ఆలయం
జహీరాబాదు పట్టణానికి సుమారు 18 కి.మీ. దూరంలో చాలా ప్రసిద్ధి చెందిన కేతకి సంగమేశ్వ**ర** ఆలయం కలదు, ఈ ఆలయం నుండి వారణాసి గంగా నదికి కాశీ లోని ఆలయం నుండి ఇక్కడి ఈ ఆలయంలోని **జల ద్వారం** నకు కలసి అంతర్వేదిగా ఉందని ప్రసిద్ధి. కాశీ ఆలయం లోని ఒక ఋషి ఒక కమండలాన్ని ఆ జల ద్వారంలో వదిలితే ఇక్కడి కేతకి సంగమేశ్వర ఆలయంలో తేలిందని ప్రసిద్ధి. సంవత్సరం పొడవునా ఎల్లపుడు నీటితో నిండి జల ద్వారం కలకలలాడుతు ఉంటుంది.

## దేవాలయాలు

* సర్వమతాల సారం ఒక్కటేనని, సబ్ కా మాలిక్ ఏక్ అని ప్రవచించిన సద్గురువు శ్రీ సాయినాధుడు కొలువుదీరిన మందిరం ఇక్కడ నెలకొని ఉంది. వర్ణరంజిత ప్రాకారాదులతో శోభిల్లే ఈ మందిరం, వివిధ ఉపాలయాల సమాహారంగా భాసిల్లుతోంది.[1]

## మూలాలు

## వెలుపలి లంకెలు

వర్గం:తెలంగాణ పురపాలక సంఘాలు
వర్గం:సంగారెడ్డి జిల్లా పురపాలక సంఘాలు
స్టేడియం (జ్యామితి)

**స్టేడియం** అనునది దీర్ఘచతురస్రం, దానికిరువైపుల అర్థ వృత్తాలతో కలసి నిర్మింపబడిన జ్యామితీయ ఆకారం. ఈ జ్యామితీయ ద్వి పరిమాణ పటం యొక్క పేరు "డిస్కో రెక్టాంగిల్". 

ఈ ఆకారం అధ్లెటిక్స్ లో గుర్రపు స్వారీలకు అవసరమైన ట్రాక్స్, పరుగు పందేల ట్రాక్స్ కు వాడుతారు.

## సమీకరణములు
ఈ "స్టేడియం" అనే జ్యామితీయ ఆకృతి యొక్క చుట్టు కొలత( P )ను P = 2 (\pi r+a) అనే సూత్రంతో గణిస్తారు. ఈ ఆకారం యొక్క వైశాల్యం(A ) ను A = \pi r^2 + 2ra అనే సూత్రంతో గణింపవచ్చు. 

(పై సమీకరణములలో a అనూంది దీర్ఘచతురస్ర పొడవు, r అనూంది అర్థ వృత్త వ్యాసార్థం)

## ఇవి కూడా చూడండి
*కాప్సూల్ (జ్యామితి)
*దీర్ఘ వృత్తం

## మూలాలు
మూగవారిపల్లె

**మూగవారిపల్లె** కడప జిల్లా పెనగలూరు మండలానికి చెందిన రెవెన్యూయేతర గ్రామం.

## దేవాలయాలు
* ఈ గ్రామంలోని హరిజనవాడలో వెలసిన పురాతన గ్రామదేవత, గంగమ్మ ఆలయం వద్ద, సాంప్రదాయం ప్రకారం, ప్రతి సంవత్సరం, ఉగాది తరువాత, జాతర నిర్విహించెదరు. 2014, ఏప్రిల్ 3, గురువారం నాడు, ఈ జాతర నిర్వహించారు. ఈ సందర్భంగా గ్రామదేవతకు చలువ ముద్దలను సమర్పించారు. 
* ఈ గ్రామంలోని హరిజనవాడలో వెలసిన శ్రీ సీతారాముల గ్రామోత్సవం 2014, మే-18 ఆదివారం నాడు అత్యంత వైభవంగా చేపట్టినారు. ఏటా పెంచలకోన శ్రీ లక్ష్మీ నరసింహస్వామివారి బ్రహ్మోత్సవాల తరువాత, ఇక్కడ సాంప్రదాయం ప్రకారం, సీతారాముల ఉత్సవ విగ్రహాలను గ్రామ ప్రధాన వీధులలో ఊరేగింపుగా తీసికొని వెళ్ళుట ఆనవాయితీ. ఈ సందర్భంగా ఆలయ ఆవరణలో పలు సాంస్కృతిక కార్యక్రమాలు చేపట్టినారు.

## మూలాలు
పూజారి (నవల)

**పూజారి** 1952 సంవత్సరంలో ప్రచురించబడిన మునిపల్లె రాజు రాసిన నవల. ఈ నవల ఆధారంగా బి.ఎన్ రెడ్డి పూజాఫలం అనే సినిమాను నిర్మించాడు. అది 1964 జనవరి 1న విడుదలైంది.

## కథ
ఒక ఊరిలో పార్క్ ఉంటుంది. దానీ బాగోగులు ఎవరూ పట్టించుకోరు. పెద్ద జమీందారు ఏకైక వారసుడైన మధుకు చిన్నప్పుడే తల్లిదండ్రులు చనిపోతారు. తాత అతన్ని పెంచి పెద్ద చేస్తాడు. ఆయనకు క్షయ వ్యాధి సోకి మదనపల్లె శానిటోరియం, నీలగిరి కొండల్లో కాలం గడుపుతుంటాడు. గుమాస్తా రామకృష్ణయ్య, నౌకరు రంగప్ప అతన్ని చూసుకుంటూ ఉంటారు. ఆస్తి, సంరక్షణ ఉన్నా బాల్యం ఒంటరిగా గడపటం వల్ల, స్వతహాగా దిగులు మనస్తత్వం కలవాడవటం వల్ల మధుకు మనశ్శాంతి ఉండదు. 

మధుకు సంగీతం పట్ల ఆసక్తి, అభిరుచి ఉంటుంది. కాలేజీకి వెళ్ళి చదువుకునే అవసరం లేకపోయినా క్రమం తప్పకుండా వెళ్ళి చదువుకుని వస్తుంటాడు. తనకున్న పెద్ద ఇంటి కింది భాగాన్ని ఒక బ్యాంకు మేనేజరుకు అద్దెకిస్తాడు. ఆయన కూతురు ప్రీతితో మధు ప్రేమలో పడతాడు. మధుకి పట్నం చదువు దగ్గర శ్రీరాం అనే మరో స్నేహితుడు పరిచయమవుతాడు. 

కొన్నాళ్ళకు బ్యాంకు మేనేజరుకు మరో ఊరికి బదిలీ కావడంతో ప్రీతి కూడా అక్కడ నుంచి వెళ్ళిపోతుంది. గుమాస్తా రామకృష్ణయ్యకు సుశీల అనే కుమార్తె ఉంటుంది. ఆమె మధును మౌనంగా ఆరాధిస్తుంటుంది. ప్రీతి వెళ్ళిపోయిన తరువాత తన తాత కూడా మరణించడంతో, ఆస్తి గురించిన తగాదాలతో మధు మరింత కృశించిపోతాడు. రామకృష్ణయ్య కూడా మంచమెక్కడంతో సుశీలనే ఇంటిని, మధును సంరక్షిస్తుంది. ఆమె సౌశీల్యానికి మెచ్చి మధు ఆమెను అర్ధాంగిగా చేసుకుంటాడు.

కొన్నాళ్ళపాటు మధు నీలానాగిని అనే వేశ్యాలోలత్వంలో పడి ఆస్తి, డబ్బు, నగలు కరిగిపోతాయి. కొన్నాళ్ళకి సుశీల ఏడోనెలలోనే ఒక కూతురుకు జన్మనిచ్చి తను మరణిస్తుంది. కొద్ది రోజులకు ఆ పాప కూడా మరణిస్తుంది. మధు యాధృచ్చికంగా శ్రీరాం దగ్గరకు చేరి ఆరోగ్యాన్ని సమకూర్చుకుంటాడు. ఆ తరువాత తన ఆస్తినంతా శ్రీరాం పరిశోధనలకు రాసిచ్చి తను దేవాలయంలోకి వెళ్ళిపోతాడు.

## మూలాలు
* చతుర నవలావలోకలం-4, పూజారి - వి. రాజారామమోహనరావు - ఫిబ్రవరి 2014

వర్గం:తెలుగు నవలలు
వర్గం:1952 పుస్తకాలు
పురాణాలలో కొన్ని ముఖ్యమైన పేర్లు

ప్రమీలాదేవి

## అ

## ఆ

## ఇ

## ఈ
ఈశ్వర్

## ఉ

## ఊ

## ఋ

## ఎ

## ఏ

## ఐ

## ఒ
## ఓ
## ఔ
## అం
## క

## ఖ

## గ

## జ

## ఝష

## ట

## ఠ

## డ

## Drona

## ణ

## త

## ధక్షకుని పెద్దకుూతురు

## ద

## ధ

## న

## ప

## ఫ
ఫాల్గుణ, ఫల్గుణ్, ఫాలనేత్ర

## బ

## భ

## మ

## య

## ర

## ల

Lo

## వ

## శ

## ష

## స

## హ

## ళ
## క్ష

వర్గం:పురాణ పాత్రలు
వర్గం:పురాణ నామావళి
వర్గం:హిందూమతం
వర్గం:జాబితాలు
టి.ఎన్.రామకృష్ణారెడ్డి

**టి.ఎన్.రామకృష్ణారెడ్డి** స్వాతంత్ర్య సమరయోధుడు, రాయలసీమకు చెందిన రాజకీయనాయకుడు. శ్రీబాగ్ ఒడంబడికను ఖరారు చేసిన బృందంలో ఈయన కూడా ఉన్నాడు.

రామకృష్ణారెడ్డి జస్టిస్ పార్టీ సభ్యుడు. 1934లో కాంగ్రేసు పార్టీ కేంద్ర శాసనసభకు జరగబోయే ఎన్నికల్లో పాల్గొనటానికి నిర్ణయించినప్పుడు రామకృష్ణారెడ్డిని తమ పార్టీ తరఫున పోటీ చెయ్యాలని ఆయన్ను కోరారు. కానీ ఆయన తిరస్కరించాడు. ఈయన మద్రాసు రాష్ట్ర శాసనసభలో సభ్యుడిగా కూడా పనిచేశాడు.

రామకృష్ణారెడ్డి 1890లో చిత్తూరులో జన్మించాడు. ఈయన 1919లో బి.ఎల్ పట్టభద్రుడై వకీలుగా వృత్తిజీవితం ప్రారంభించాడు. ప్రజాజీవితంలో క్రియాశీలకమైన ఆసక్తిని పెంపొందించుకొని 1923లో తాలూకా బోర్డుకు ఉపాధ్యక్షుడిగా ఎన్నికై 1928వరకు ఆ పదవిని నిర్వహించాడు. 1924లో పట్టణ సహకార బ్యాంకు, జిల్లా సహకార బ్యాంకులకు నిర్దేశకుడయ్యాడు. మూడు పర్యాయాలు సహకార సంఘాల సమాఖ్య గౌరవనీయ సహాయ రిజిస్ట్రారుగా నియమితుడయ్యాడు.

1925లో చిత్తూరు పురపాలక సంఘం సభ్యుడై, ఆ తరువాత సంవత్సరం జిల్లా స్థానిక బోర్డుకు ఎన్నికయ్యాడు. 1928లో నియోజకవర్గం మార్చాడు. శాసనసభలో జాతీయ పార్టీలో చేరి, దాని కార్యదర్శిగా పనిచేశాడు. 1934లో ఐరోపా పార్లమెంటరీ సంఘం సభ్యుడిగా ఐరోపాను పర్యటించాడు. తిరిగివచ్చిన తర్వాత 1936లో చిత్తూరు జిల్లా బోర్డు అధ్యక్షుడిగా ఎన్నికయ్యాడు. కాంగ్రేసు పార్టీ తరఫున పోటీచేసి మద్రాసు శాసనసభలో చిత్తూరు నియోజకవర్గానికి ప్రాతినిధ్యం వహించాడు..

## మూలాలు

వర్గం:1890 జననాలు
వర్గం:తెలుగువారిలో స్వాతంత్ర్య సమర యోధులు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా స్వాతంత్ర్య సమర యోధులు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:చిత్తూరు జిల్లా న్యాయవాదులు
వర్గం:శ్రీబాగ్ ఒడంబడికలో పాలుపంచుకున్న వ్యక్తులు
అష్టమూర్తి

సర్వేశ్వరుడైన సదాశివుడు ఎనిమిది రూపాలలో ఈ జగత్తును ఆవరించి ఉన్నాడు. పంచభూతములు, సూర్యుడు, చంద్రుడు, జీవుడు అనే ఈ ఎనిమిది రూపాలతో ఈ సృష్టి అంతటా నిండి నిబిడీకృతమై ఉన్న 
పరమశివుడు, ఒక్కో రూపంలో ఒక్కో పేరుతో పిలువబడుతున్నాడు.

## శివ పురాణం
శివపురాణ ప్రారంభముననే స్తుతించబడిన రుద్ర స్తోత్రాంతర్గతమైన శివుని అష్టమూర్తి నిరూపణము మనకు ప్రత్యక్ష ప్రమాణంగా కనిపించగలదు.

వీరిలో మొదటి మూర్తి (ఈశ్వరుడు) 'శర్వుడు'. భూమిని అధిష్టించి ఉంటాడు. అనగా భూమిమూర్తిగా కలిగి ఉంటాడని అర్థం. ఇక జలాధిష్ఠాన మూర్తి భవుడు. సమస్త విధ అగ్నులకు మూర్తి రూపుడు రుద్ర నామధేయుడు. లోపలా బయటా నిరంతరం చలించే వాయు రూపుడు ఉగ్రుడు. ఐదోవాడు - పంచభూతాత్మకుడు - ఆకాశరూపుడు భీముడు. క్షేత్రజ్ఞుడై, జీవాత్మలో వసించే మూర్తి రూపుడు పశుపతి. సూర్యాంతర్వర్తియై ప్రకాశించే సప్తమూర్తి ఈశానుడు, ఇక సచ్చిదానంద మయుడైన యజమాన రూపుడై విరజిల్లువాడు శివుడు.
# భూమి -> శర్వుడు
# నీరు -> భవుడు
# అగ్ని -> రుద్రుడు
# గాలి -> ఉగ్రుడు
# ఆకాశం -> భీముడు
# సూర్యుడు -> ఈశానుడు
# చంద్రుడు -> మహాదేవుడు
# జీవుడు -> పశుపతి

## మూలాలు

వర్గం:హిందూ గ్రంథాలు
అష్టభాషి బహిరీ గోపాలరావు

*అష్టభాషి బహిరీ గోపాలరావు * మహబూబ్ నగర్ జిల్లా లోని ప్రసిద్ధక్షేత్రం శ్రీరంగాపూర్ నిర్మాత. సా.శ. 1676 ప్రాంతానికి చెందినవాడు. వనపర్తి సంస్థానంనకు పూర్వపు రాజధాని అయిన సూగూరు సంస్థానం స్థాపకులు వీర కృష్ణారెడ్డికి మునిమడు.ఇతని మేనల్లుడే బిజ్జుల తిమ్మభూపాలుడు. ఇతనికి మొదట సంతానం లేకపోవడం వలన బంధువుల బిడ్డ వెంకటరెడ్డిని దత్తత తీసుకున్నాడు. తదనంతరం ఇతనికి కుమార బహిరీ గోపాలరావు జన్మించినా, దత్త పుత్రుడు వెంకటరెడ్డినే తదనంతరం సూగూరు సంస్థానానికి వారసుడిగా ప్రకటించాడు. ఇతడు శత్రువులపైన బహిరీ పక్షి (Sparrowhawk) వలె పడి వారిని హతమొనర్చొచుండుట వలన ఇతనికి గోల్కొండ నవాబులులచే 'బహిరీ' అని కితాబు పొందాడు..బహిరీ అనగా పార్సీ భాషలో డేగజాతి పక్షి అని అర్ధము.

## సాహిత్య కృషి
*అష్టభాషి బహిరీ గోపాలరావు*గా ప్రసిద్ధి చెందిన జనుంపల్లి గోపాలరావు గొప్ప పండితుడు. ఎనిమిది భాషలలో విద్వాంసుడు. కావుననే అష్టభాషల గోపాలరావుగా సుప్రసిద్ధుడు. తిరుపతి, కంచి, శ్రీరంగం మొదలగు క్షేత్రాలను దర్శించి, అక్కడి కవులను సత్కరించి సూగూరుకు తీసుకవచ్చాడు. స్వయంగా తానే *రామచంద్రోదయం* అను శ్లేష కావ్యాన్ని, *శృంగార మంజరీ* అను భాణాన్ని సంస్కృతంలో రచించాడు...ఈతని తండ్రి వెంకటరెడ్డి, ఆయనపేర నిర్మించిన వెంకటాపురం గ్రామములో కోదందరామస్వామి ఆలయం కట్టించి నాడు.ఆ దేవుని పేరనే గోపాలరావు 'రామచంద్రోదయః' అను యమక కావ్యము సంస్కృతమునందు అతి జటిలముగా వ్రాసి, అది అర్ధమగుటకు దానికి 'విజ్ఞేయార్ధ దర్పణము' అను వ్యాఖ్యానము కూడా వ్రాసెను.తనది జనుంపల్లి వంశమని రాంచంద్రోదయ యమక కావ్యము వ్రాసినానని, అది మిక్కిలి భవ్యకావ్యమని, దాని అర్ధము సులభముగా తెలియని మందాత్ములకు అనుగ్రహించుటకు తానే దానికి వ్యాఖ్య వ్రాసినాని తన పద్యములో విన్నవించుకున్నాడు. తన శృంగార మంజరీ భాణము ఇది దృశ్య కావ్యము.ఇది అతి సరళ శైలిలో లతిలలితముగా వ్రాయబడింది. ఆ భాణము తన కులదైవమైన శ్రీ రంగనాయక స్వామి వసంతోత్సవ వర్ణన వివరించబడింది. వీటిని సా.శ.1895 సంవత్సరములో అప్పటి వనపర్తి రాజు రెండవ రామేశ్వరరావు, వనపర్తిలో తాను స్థాపించిన 'బ్రహ్మ విద్యా విలాస ముద్రాక్షశాల'యందు ముద్రించి ప్రచురించెను.అప్పటి ఆస్థాన విద్వాంసులైన ఆచార్ల రంగాచార్లు-చేట్లూరు కంఠీవార్ల సంపాదకత్వములో ఈ రెండు సంస్కృతకృతులను ఆ రాజు ముద్రించెను. అవి శిథిలమైన తరువాత ఆ వమ్శపు మూడవ రామేశ్వరరావు గారు తెలుగు-సంస్కృతములో పునర్ముద్రణ చేయించారు.

## మూలాలు

వర్గం:మహబూబ్ నగర్ జిల్లా కవులు
వర్గం:మహబూబ్ నగర్ జిల్లా ప్రాచీన కవులు
వర్గం:మహబూబ్ నగర్ జిల్లా సంస్థానాధీశులు
వర్గం:సంస్థానాధీశులు
అభినయ (నటి)

**అభినయ** భారతదేశ సినిమా నటి, మోడల్. ఈమె చక్కని ప్రతిభావంతురాలైన నటి ఐనప్పటికీ ఈమె పుట్టుకతోనే మూగది, ఈమెకు వినబడదు. ఈమె 2009 లో "నాదోదిగల్" అనే చిత్రంతో రంగప్రవేశం చేసింది. ఈమె తెలుగు, కన్నడ చిత్రాలలో ప్రముఖ పాత్రలు పోషించింది. 
## కెరీర్
ఆమె తండ్రి 2006 లో "ఎ.ఆర్.మురుగదాస్" దర్శకత్వం వహించిన తెలుగు సినిమా "స్టాలిన్"లో సెక్యూరిటీ ఆఫీసర్ పాత్రను పోషించారు. అభినయ తనతో పాటు కలసి నటించడం గమనించిన తండ్రి ఆమెను "ఎం.శశికుమార్"కు పరిచయం చేశారు. శశికుమార్ ఆమెకు "నాదోదిగల్" చిత్రంలో పరిచయం చేశారు.ఈ చిత్రానికి "సముతిరాకని" దర్శకత్వం వహించారు. ఈ చిత్రంలో "అభినయ" నటన అనేక మంది మన్ననలంచుకుంది. ఆపై ఆమెను ఆచిత్రానికి తెలుగు రీమేక్ చేసినపుడు "శంభో శివ శంభో"లో నటించింది. కన్నడ సినిమా "హుడుగారు"లో ఇదే పాత్రను పోషించారు. ఆమెకు రెండు ఫిలింఫేర్ అవార్డులు లభించాయి. అవి "నాదిడిగాల్", "శంభో శివ శంభో" చిత్రాలలో విశేష ప్రతిభకు గానూ వచ్చాయి. ఈమె 2010 లో శశికుమార్ దర్శకత్వంలోని "ఈశాన్" చిత్రంలో ప్రధాన పాత్రలో నటించారు. 2011 లో "ఎ.ఆర్. మురుగదాస్" ప్రముఖ నటుడు సూర్యతో కలసి నటించే అవకాశం కల్పించాడు. ఈమె ప్రస్తుతం "ద రిపోర్టర్",  "దమ్ము" చిత్రాలలో నటిస్తుంది. దమ్ము చిత్రంలో జూనియర్ ఎన్.టి.ఆర్ కు సోదరి పాత్రను పోషించారు. ఈమె "గౌతం మెనాన్" నిర్మిస్తున్న ప్రభుదెవా దర్శకత్వంలో గల సినిమాలో కూడా నటిస్తున్నారు.

ఈమె వెంకటేష్, మహేష్ బాబు నటించిన "సీతమ్మ వాకిట్లో సిరిమల్లె చెట్టు" చిత్రంలో వారికి సోదరిగా నటించారు.
## వివాహం
అభినయ తన స్నేహితుడు వి. కార్తీక్ (సన్నీ వర్మ)తో 2025 మార్చి 9న నిశ్చితార్థం చేసుకొని, ఏప్రిల్‌ 16న హైదరాబాద్‌లోని జె.ఆర్‌.సి. కన్వెన్షన్‌ సెంటర్‌లో పెళ్లి చేసుకుంది.

## నటించిన చిత్రాలు

## వెబ్‌ సిరీస్‌

## మూలాలు

## ఇతర లింకులు
*

వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:జనన సంవత్సరం తప్పిపోయినవి
వర్గం:జీవిస్తున్న ప్రజలు
వర్గం:కర్ణాటక వ్యక్తులు
వర్గం:ఫిలింఫేర్ అవార్డుల విజేతలు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:మలయాళం సినిమా నటీమణులు
వికీపీడియా వర్గము

**వికీపీడియా వర్గము** అనగా ఆన్లైన్ విజ్ఞాన సర్వస్వం వికీపీడియాకు సహకరించే వర్గము. వ్యక్తిగత సహాయకులను "వికీపీడియన్లు" అంటారు. వికీపీడియన్లలో అత్యధిక భాగం స్వచ్ఛంద సేవకులు. పరిణితి పెరుగుదల, వికీపీడియా యొక్క దృష్టి గోచరతతో వికీపీడియన్ల యొక్క ఇతర వర్గాలు ఉద్భవించాయి, ముఖ్యంగా వికీపీడియా సవరణ పనులకు సంబంధించి వికీపీడియన్లను నివాస వికీపీడియన్లని, విద్యార్థి వికీపీడియన్లని చెప్పవచ్చు. ఒక ముఖ్యమైన వివాదం వికీమీడియా ఫౌండేషన్ నుండి మధ్యవర్తిత్వ ప్రేరేపణతో వికీపీడియాకు వికీ-PR ఏజెన్సీ నుండి చెల్లింపు సహాయకులు అధికమాయెను.

## మూలాలు

## ఇతర లింకులు

* Definition of word "Wikipedian"  at Oxford Dictionary
*"Analyzing the Creative Editing Behavior of Wikipedia Editors Through Dynamic Social Network Analysis" 

వర్గం:వికీపీడియా
దేవయాని (అయోమయ నివృత్తి)

* దేవయాని (పురాణపాత్ర)
* దేవయాని (నటి)
* దేవయాని (నర్తకి)
తడికలపూడి (కొల్లూరు)

**తడికలపూడి** బాపట్ల జిల్లా, కొల్లూరు మండలానికి చెందిన రెవెన్యూయేతర  గ్రామం.

## గ్రామ పంచాయతీ

* కాట్రగడ్డ కోదండరామారావు, మాజీ సర్పంచ్
* 2013 జూలైలో ఈ గ్రామ పంచాయతీకి జరిగిన ఎన్నికలలో వేములపల్లి సుజాత, సర్పంచిగా ఎన్నికైంది

## మూలాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు